Акимов Геннадий Александрович

**Геннадий Александрович Акимов** (1923 йыл — 1990 йыл) — совет ғалим-медигы, невропатолог, медицина фәнен һәм һаулыҡ һаҡлауҙы ойоштороусы, медицина фәндәре докторы (1962), профессор (1965), медицина хеҙмәте генерал-майоры. СССР Медицина фәндәре академияһының ағза-корреспонденты (1985).

## Биографияһы
1923 йылдың 23 ноябрендә Тверь ҡалаһында, Ҡыҙыл армияның хәрби хеҙмәткәре, буласаҡ генерал-лейтенант Акимов Александр Иванович ғаиләһендә тыуған.

1941 йылдан 1946 йылға тиклем С. М. Киров исемендәге Хәрби-медицина академияһында уҡый. 1946—1949 йылдарҙа нервы ауырыуҙары кафедраһы адъюнктураһында уҡый, академик Б С. Дойниковтың уҡыусыһы.

1949 йылда С. М. Киров исемендәге Хәрби-медицина академияһының нервы ауырыуҙары кафедраһында үҙенең ғилми-педагогик эшмәкәрлеген башлай: 1949—1953 йылдарҙа — лаборатория начальнигы, 1953 йылдан 1970 йылға тиклем — кесе уҡытыусыһы, өлкән ғилми хеҙмәткәр, уҡытыусы һәм өлкән уҡытыусы. 1970—1973 йылдарҙа С. М. Киров исемендәге Хәрби-медицина академияһының начальнигы урынбаҫары, 1973—1989 йылдарҙа — нервы ауырыуҙары кафедраһы етәксеһе.

1973—1989 йылдарҙа Г. А. Акимов педагогик эш менән бер үк ваҡытта СССР оборона министрлығының баш невропатологы вазифаһында эшләй.

1950 йылда Г. А. Акимов медицина фәндәре кандидаты ғилми дәрәжәһенә дәғүә итеп «Морфологические изменения в нервной системе при общих острых нарушениях кровообращения» темаһы буйынса диссертация яҡлай, ә 1962 йылда — медицина фәндәре докторы ғилми дәрәжәһенә дәғүә итеп «Изменения нервной системы при острой недостаточности кровообращения и дыхания» темаһы буйынса докторлыҡ диссертацияһы яҡлай. Г. А. Акимовҡа 1965 йылда профессор ғилми исеме бирелә. 1985 йылда СССР Медицина фәндәре академияһының ағза-корреспонденты итеп һайлан.

Г. А. Акимовтың төп фәнни-педагогик эшмәкәрлеге нервы системаһы ауырыуҙары һәм йәрәхәтләнгән ваҡытта реабилитациялау, мейе ҡан әйләнеше боҙолоуы, күкрәк ситлеге органдарына операцияларҙың неврологик аспекттары һәм кислород аслығының һәм гипотермияның төрлө формаларының нервы системаһына йоғонтоһон өйрәнеү өлкәһендәге мәсьәләләр менән бәйле була. Г. А. Акимов Бөтә Рәсәй нейропатологтар йәмғиәте рәйесе урынбаҫары, Бөтә Союз невропатологтар һәм психиатрҙар йәмғиәте идараһы президиумы ағзаһы, Ленинград невропатологтар йәмғиәте рәйесе, дүрт йөҙҙән ашыу ғилми хеҙмәттәр һәм монографиялар авторы, уның етәкселегендә ҡырҡтан ашыу кандидатлыҡ һәм ун ике докторлыҡ диссертацияһы башҡарыла һәм яҡлана.

1990 йылдың 21 авгусында Ленинградта вафат була, Серафимовка зыяратында ерләнгән.

## Библиография
* Неврологические осложнения при операциях на органах грудной полости / Г. А. Акимов. — Ленинград : Воен.-мед. ордена Ленина акад. им. С. М. Кирова, 1961 г. — 95 с.
* Преходящие расстройства мозгового кровообращения / Проф. Г. А. Акимов ; Воен.-мед. ордена Ленина акад. им. С. М. Кирова. — Ленинград: 1967 г. — 54 с.
* Нервная система при острых нарушениях кровообращения / Ленинград : Медицина. Ленингр. отд-ние, 1971 г. — 263 с.
* Преходящие нарушения мозгового кровообращения / Ленинград : Медицина. Ленингр. отд-ние, 1974 г. — 167 с.
* Нервная система при общем охлаждении / Воен.-мед. Краснознам. акад. им. С. М. Кирова. — Ленинград: 1975 г. — 51 с.
* Михаил Иванович Аствацатуров: (К 100-летию со дня рождения) / Воен.-мед. акад. им. С. М. Кирова. — Ленинград: 1977 г. — 35 с.
* Нервная система при экстремальных воздействиях / Ред. проф. Г. А. Акимов. — Ленинград : ВМА, 1977 г. — 139 с.
* Нервные болезни и их профилактика / Центр. воен.-мед. упр. М-ва обороны СССР. — Ленинград : Воен.-мед. музей МО СССР, 1978 г. — 28 с.
* Борис Семенович Дойников : Жизнь и деятельность клинициста невропатолога, д. чл. АМН СССР, проф., ген.-майора мед. службы / Ленинград: 1979 г. — 30 с.
* Начальные проявления сосудистых заболеваний головного мозга / Г. А. Акимов. — Ленинград : Медицина. Ленингр. отд-ние, 1983 г. — 223 с.
* Михаил Николаевич Жуковский: невропатолог, 1868—1916 / Г. А. Акимов, А. Е. Архангельский ; Военно-мед. акад. им. С. М. Кирова. — Ленинград : ЦВМУ, 1986 г. — 49 с.
* Неврология синкопальных состояний / Г. А. Акимов, Л. Г. Ерохина, О. А. Стыкан. —  : Медицина, 1987 г. — 206 с.

## Маҡтаулы исемдәре һәм бүләктәре
* Октябрь Революцияһы ордены
* Ҡыҙыл Йондоҙ ордены (30.12.1956)
* «Хәрби хеҙмәттәре өсөн» миҙалы (19.11.1951)
* «1941-1945 йй. Бөйөк Ватан һуғышында Германияны еңгән өсөн» миҙалы

## Иҫкәрмәләр

## Әҙәбиәт
* *Профессора Военно-медицинской (медико-хирургической) академии (1798—1998) / Редкол.: Ю. Л. Шевченко (гл. ред.) и др. — Санкт-Петербург : Наука : С.-Петерб. изд. фирма, 1998 г. — 313 с. — ISBN 5-02-026061-4*
* *Знаменитые люди Санкт-Петербурга, 1703—2003: Биографический словарь* / В. Д. Доценко. — 2. изд., испр. и доп. —  : ДАРК, 2003 г. — 455 с. — ISBN 5-98004-004-8
* *Памятные даты военной медицины: справочник-указатель* / Военно-медицинский музей М-ва обороны СССР. — Санкт-Петербург : Военно-медицинская акад. им. С. М. Кирова, 1991 г. — С.77

## Һылтанмалар
* Профессор Геннадий Александрович Акимов (к 90-летию со дня рождения) (неопр.). Журнал «Вестник Российской военно-медицинской академии». Изд.: ВМА им. С. М. Кирова (№ 4 (44): 2013 г. — С.258—259). Дата обращения: 23 сентября 2020.